# Hyper Backup Explorer

A Hyper Backup Explorer egy kompakt asztali eszköz, mely segít gyorsan megkeresni és másolni a biztonsági mentési adatok különböző verzióit, melyeket azonnal felhasználhat.

A Hyper Backup Explorer Windows, Mac, Ubuntu és Fedora platformokon használható.

#### Megjegyzés:

A Hyper Backup Explorer kizárólag biztonsági mentési adatok megkeresésére használható, LUN-okról készült biztonsági mentések megkeresésére nem.

#### Biztonsági mentési fájlok megkeresése:

1. Nyissa meg a Hyper Backup Explorer alkalmazást, majd kattintson a Biztonsági mentési fájl tallózása elemre; ezt követően keresse meg, majd nyissa meg a biztonsági célhelyen a SynologyHyperBackup.bkpi fájlt.
2. A DSM 6.1-es vagy újabb verzióin futó Hyper Backup alkalmazásban lévő fájlok megnyitásához végezze el a következő műveleteket az Ön által használt operációs rendszernek megfelelően:
   - Kattintson jobb gombbal a .hbk-fájlra, majd nyissa azt meg közvetlenül az Ön Mac OS rendszerű számítógépén található Hyper Backup Explorer alkalmazás segítségével.
   - Amennyiben Windows rendszert használó számítógépet használ, kattintson jobb gombbal a SynologyHyperBackup.bkpi fájlra, vagy húzza azt a Hyper Backup Explorer alkalmazásba.
3. A biztonsági mentési verziók közötti váltáshoz végezze el az alábbiak egyikét:
   - Kattintson a bal alsó sarokban található naptár ikonra, majd kattintson a kívánt pirossal jelölt dátumra (ez jelzi az elérhető biztonsági mentési verziókat).
   - A verziók közötti váltáshoz kattintson a jobb vagy bal nyílra.
4. Másik biztonsági mentési célhely kereséséhez kattintson a Másik biztonsági mentési fájl tallózása elemre.

#### Biztonsági mentési fájlok lekérése:

A biztonsági mentési fájlok lekéréséhez a helyi platformtól függően az alábbi módszereket használhatja:

- Minden platformon: Kattintson jobb gombbal a kívánt mappára/fájlra, majd a Másolás a következő helyre lehetőségre, és mentse azt a kívánt helyre.
- Windows/Mac: Húzással helyezze át a mappát/fájlt a kívánt helyre.

#### Megjegyzés:

- A biztonsági mentési hely vagy másolási hely elérési útvonala nem lehet hosszabb 32767 karakternél (Windows) vagy 4095 karakternél (Mac, Ubuntu és Fedora).
- Amennyiben a biztonsági mentési cél éppen biztonsági mentési adatokat fogad, nem nyithatja meg.
- Csak a megosztott mappákban található fájlokat és mappákat másolhatja át.
- Szimbolikus hivatkozásokat nem másolhat Windows rendszerű számítógépekre.

#### Mappák/fájlok szűrése:

Az aktuálisan megjelenített mappák/fájlok körét keresési feltételek megadásával leszűkítheti.

1. Kattintson a jobb felső sarokban található nagyító ikonra, majd adja meg a feltételeket: Kulcsszó, Típus, Méret (KB) és Dátumtartomány
2. Kattintson a Keresés lehetőségre, ha szeretné a megadott feltételeknek megfelelő mappákra/fájlokra szűkíteni az aktuálisan megjelenített eredményeket.

#### Megjegyzés:

- A biztonsági mentési célon nem szűrheti meg a megosztott mappákat, kizárólag a bennük található fájlokat és almappákat szűrheti meg.
- A titkosított biztonsági mentési célon belül található mappákat/fájlokat nem lehet szűrni.