# Hyper Backup Explorer

Hyper Backup Explorer er et kompakt skrivebordsverktøy som hjelper deg med å bla gjennom og kopiere ulike versjoner av sikkerhetskopierte data for umiddelbar bruk.

Hyper Backup Explorer fungerer i Windows, Mac, Ubuntu og Fedora.

#### Merk:

Hyper Backup Explorer kan kun brukes til å finne sikkerhetskopierte data, ikke sikkerhetskopierte LUN-er.

#### Slik blar du gjennom sikkerhetskopifiler:

1. Åpne Hyper Backup Explorer og klikk på Bla gjennom sikkerhetskopifil; etterpå finner du SynologyHyperBackup.bkpi i sikkerhetskopimålet og åpner den.
2. For å åpne filer fra Hyper Backup på DSM 6.1 eller nyere, gjør du følgende i henhold til hvilket operativsystem datamaskinen din har:
   - Høyreklikk på .hbk-filen og åpne den direkte via Hyper Backup Explorer i Mac OS.
   - Høyreklikk på SynologyHyperBackup.bkpi eller dra-og-slipp den i Hyper Backup Explorer for å åpne den i Windows OS.
3. For å veksle mellom sikkerhetskopiversjoner, utfører du en av følgende handlinger:
   - Klikk på kalenderikonet nederst til venstre og klikk på datoen som er merket rødt (dato med tilgjengelig sikkerhetskopiversjon).
   - Klikk på pilen til høyre eller venstre for å veksle mellom versjonene.
4. For å finne et annet sikkerhetskopimål, klikker du på Bla gjennom en annen sikkerhetskopifil og fortsetter.

#### Slik henter du sikkerhetskopifiler:

Du kan hente sikkerhetskopifiler på en av disse måtene, avhengig av hvilken plattform du bruker:

- Alle plattformer: Høyreklikk på mappen/filen og klikk på Kopier til for å lagre den i målet.
- Windows/Mac: Dra og slipp mappen/filen til målet.

#### Merk:

- Banen til sikkerhetskopiplasseringen eller kopimålet kan ikke overskride 32767 tegn (Windows) eller 4095 tegn (Mac, Ubuntu og Fedora).
- Du kan ikke bla gjennom et sikkerhetskopimål mens det mottar sikkerhetskopidata.
- Du kan kun kopiere filer eller mapper i en delt mappe.
- Kopiering av symbolske koblinger til Windows-datamaskiner er ikke støttet.

#### Slik filtrerer du mapper/filer:

Du kan sette opp søkekriterier for å filtrere mapper/filer i den gjeldende visningen.

1. Klikk på forstørrelsesglasset øverst til høyre og spesifiser kriterier: Nøkkelord, Type, Størrelse (KB) og Datoområde
2. Klikk på Søk for å filtrere mappene/filene som samsvarer med kriteriene i den gjeldende visningen.

#### Merk:

- Du kan ikke filtrere delte mapper i sikkerhetskopimålet; kun iboende filer og undermapper kan filtreres.
- Mapper/filer i et kryptert sikkerhetskopimål kan ikke filtreres.